Malltraeth (pentref) - Wicipedia

# Malltraeth (pentref)

### Oddi wrth Wicipedia, y gwyddoniadur rhydd.

Mae Malltraeth yn bentref ar arfordir gorllewinol Ynys Môn, ar ochr ogleddol aber Afon Cefni. Er ei fod yn bentref cymharol fychan mae yno ddwy dafarn, y Royal Oak a'r Joiners, a swyddfa'r post sydd hefyd yn siop.

Ar un adeg yr oedd y llanw'n cyrraedd ymhell i'r tir yma, gan greu ardal gorsiog Cors Ddyga. Adeiladwyd Cob Malltraeth yn y bedwaredd ganrif ar bymtheg, ac yn awr rheolir y llanw a dyfroedd Afon Cefni gan lifddorau.

Mae Malltraeth yn lle ardderchog i wylio adar, yn enwedig ar y pwll sydd ar ochr y tir i'r cob, sy'n un o'r safleoedd gorau ar Ynys Môn i weld rhydyddion a hwyaid. Ym Malltraeth yr oedd yr arlunydd adar adnabyddus Charles Tunnicliffe yn byw, a gellir gweld llawer o'i luniau o adar o amgylch y cob yn Oriel Ynys Môn yn Llangefni.

## [golygu] Gweler hefyd

- Cwmwd Malltraeth

Wedi dod o "http://cy.wikipedia.org../../../m/a/l/Malltraeth_%28pentref%29.html"

Categorïau tudalen: Pentrefi Môn

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- English